text: Efter overvågningsbilleder: 19-årig røver meldte sig selv
  08 december 2014 kl. 08.34
  En 19-årig mand fra Skanderborg gik i weekenden til bekendelse overfor politiet. Han stod bag et røveri i Netto i Sædding ved Esbjerg d. 17. november.
  En 19-årig mand valgte i weekenden selv at melde sig til Syd- og Sønderjyllands Politi, efter at politiet havde offentliggjort billeder og video fra overvågningskameraer i Netto i Sædding.
  På billederne ser man den 19-årige mand fra Skanderborg, som d. 17. november gik ind i Netto i Sædding bevæbnet med en kniv.
  Her truede han sig til kontanter fra kassen. Syd- og Sønderjyllands Politi valgte derefter at bede om hjælp fra vidner eller fra andre, der kunne genkende gerningsmanden.
  Men den 19-årige røver valgte at altså at melde sig selv efter at overvågningsbillederne blev sendt til pressen.
  Manden bliver nu sigtet for røveriet.
  19årig fra Skanderborg meldte i weekenden sig selv, efter vi offentliggjorde video af ham fra røveri i Netto i Sædding v. Esbjerg #politidk
  
  